钦定古今图书集成/理学汇编/学行典/第130卷 > 二程子全书 > 《忠恕》
## 钦定古今图书集成/理学汇编/学行典/第130卷 > 二程子全书 > 《忠恕》

问：“临政事不合著心，惟恕上合著心，是否？”曰：“‘彼谓著
心勉而行恕’则可，谓著心求恕则不可。盖恕自有之
理，举斯心加诸彼而已，不待求而后得。然此人之论，
有心为恕，终必恕矣。　以己及物，仁也；推己及物，恕
也。忠恕一以贯之。忠者天理，恕者人道；忠者无妄，恕
者所以行乎忠也；忠者体，恕者用，大本达道也。此与
‘违道不远异者，动以天尔。　忠恕所以公平，造德则
自忠恕，其致则公平’。”　问：“忠恕可贯道否？”曰：“忠恕固
可以贯道，但子思恐人难晓，故复于《中庸》降一等言
之。”曰：“‘‘忠恕违道不远’。忠恕只是体用，须要理会。”又问：
“‘恕’字，学者可用功否？”曰：“‘恕’字甚大。然恕不可独用，须
得忠以为体，不忠何以能恕？看‘忠恕’两字，自见相为
用处。孔子曰：‘君子之道四，丘未能一焉’。”“恕’字甚难。孔
子曰：‘有一言可以终身行之者，其恕乎！　吾道一以
贯之’。而曰‘忠恕而已矣’，则所谓一者，便是仁否？”曰：“固
是。只这一字，须是仔细体认。一还多在忠上，多在恕
上。曰，多在恕上。”曰：“不然，多在忠上。才忠，便是一，恕即
忠之用也。”　或问：“明道先生：‘如何斯可谓之恕’？”先生
曰：“充扩得去，则为恕心。如何是充扩得去底气象？”曰：
“‘天地变化草木蕃’，充扩不去时如何？”曰：“天地闭，贤人
隐。”